Dick Van Dyke

**Richard Wayne "Dick" Van Dyke**, nado en West Plains, Missouri, o 13 de decembro de 1925, é un actor de cinema e televisión estadounidense. É recordado polas súas actuacións nos filmes *Mary Poppins* e *Chitty Chitty Bang Bang*, e nos programas de televisión *The Dick Van Dyke Show* (na década de 1960) e *Diagnosis: Murder* (na década de 1990).

## Traxectoria 
Nado en West Plains (Missouri) Dick Van Dyke creceu en Danville (Illinois). Os seus pais foron o vendedor Loren Wayne Van Dyke (1902-1975) e a estenógrafa Hazel Vorice (de solteira, Hazel McCord) (1896-1992). Era o irmán máis vello do actor Jerry Van Dyke (1931–2018), coñecido polo seu papel na serie *Coach*. A familia descende de John Alden, pasaxeiro do *Mayflower*.

A partir de 1931 foi á escola primaria en Danville. Os Van Dyke mudáronse a Crawfordsville, Indiana, durante dous anos e cando regresaron foi á escola secundaria Danville. Entre os seus compañeiros estaban Donald O'Connor e Bobby Short, que tamén tiveron carreiras de éxito como artistas, e un dos seus amigos íntimos era primo de Gene Hackman, que tamén vivía en Danville neses anos. Lanzouse, entón, a comedias musicais grazas ás cales logrou o éxito en Broadway, incluíndo un Tony en 1961. A principios dos anos 60, rodou o seu primeiro filme, *Bye Bye Birdie*, xunto a Janet Leigh e Ann-Margret. Despois deste éxito, protagonizou *Mary Poppins* da Disney.

Foi entón cando creou a súa propia serie de televisión, a comedia de situación *The Dick Van Dyke Show*. En 1977, recibiu un cuarto Emmy por *Van Dyke and Company*. Tamén apareceu en varios filmes e series de televisión, como *Colombo*, *Matlock* e *The Roads of Paradise*.

Un día, fixo unha aparición en *The Law is the Law* no papel dun médico, o doutor Mark Sloan, acusado inxustamente de asasinato. Desta personaxe naceu a serie *Diagnosis: Murder*, en que interpretou dito doutor. Durou oito temporadas ata 2002, cando decidiu rematala.

A partir de entón, Van Dyke fíxose menos presente, a pesar de aparecer en *Night at the Museum* (2006). En 2018, interpretou a Mr. Dawes Jr. en *Mary Poppins Returns*. Previamente interpretara a Mr. Dawes, Sr. (pai de Mr. Dawes, Jr.) no filme orixinal.

## Vida persoal 
En 1948 casou con Margerie Willet coa que tivo 4 fillos: Christian, Barry, Stacy e Carrie. Divorciáronse en 1984.

Van Dyke viviu coa súa parella Michelle Triola Marvin durante máis de trinta anos, ata a morte dela en 2009. Con 86 anos volveu casar o 29 de febreiro de 2012 cunha maquilladora de 40 anos, Arlène Silver.

O seu fillo Barry Van Dyke tamén foi coñecido na pequena pantalla por interpretar o papel de Saint-John Hawke na serie *Supercopter* e de Dillon "Boxey" na serie *Galactica 1980* .

## Filmografía 
* *Bye Bye Birdie* (1963)
* *What a Way to Go!*! (1964)
* *Mary Poppins* (1964)
* *The Art of Love* (1965)
* *Lt. Robin Crusoe, U.S.N.* (1966)
* *Divorce American Style* (1967)
* *Fitzwilly* (1967)
* *Never a Dull Moment* (1968)
* *Chitty Chitty Bang Bang* (1968)
* *Some Kind of a Nut* (1969)
* *The Comic* (1969)
* *Cold Turkey* (1971)
* *Tubby the Tuba* (1976, voz)
* *The Runner Stumbles* (1979)
* *Dick Tracy* (1990)
* *Batman: New Times* (2005, voz)
* *Curious George* (2006, voz)
* *Night at the Museum* (2006)
* *Broadway: Beyond the Golden Age* (2007, documental)
* *Night at the Museum: Secret of the Tomb* (2014)
* *Alexander and the Terrible, Horrible, No Good, Very Bad Day* (2014)

## Notas 
## Véxase tamén 
### Ligazóns externas 
* Sitio de fans de Dick Van Dyke
* Perfil de Disney Legends
* 
* Dick Van Dyke talks about his career for the Archive of American Television Arts and Sciences (requires Flash)